*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*15. számú előterjesztés*

Bátaszék Város Önkormányzata Képviselő-testületének 2017. január 25-én,

16,00 órakor megtartandó ülésére

*Főzőkonyha fejlesztés pályázat előkészítéséhez kapcsolódó szerződés jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2017. 01. 24. |

***Tisztelt Képviselő-testület!***

Bátaszék Város Önkormányzatának Képviselő-testülete a 285/2016.(XI.30.) önkormányzati határozatával a közétkeztetést biztosító konyha fejlesztésére vonatkozó pályázat előkészítésének jóváhagyásáról döntött. Felhatalmazta a város polgármesterét a Bátaszéki Mikrotérségi Óvoda és Bölcsőde konyhájára (7140 Bátaszék Budai u. 11.) vonatkozóan a pályázat benyújtásához szükséges tanulmányok elkészítésére vonatkozó ajánlatkérési eljárás lefolytatására.

Az ajánlattételre szóló felhívás tárgya:

VP6-7.2.1-7.4.1.3-16 kódszámú, „A vidéki térségek kisméretű infrastruktúrájának és alapvető szolgáltatásainak fejlesztésére, helyi termékértékesítést szolgáló piacok infrastrukturális fejlesztése, közétkeztetés fejlesztése” című felhívás keretében benyújtani kívánt pályázat elkészítéséhez kapcsolódó szakértői feladatok keretében pályázatírási és fenntartási- és üzemeltetési terv készítése feladatok ellátása.

A feladatok részletezése az alábbiak szerint került megadásra:

A nyertesként kiválasztásra kerülő ajánlattevő feladata lesz a pályázat elkészítése során a pályázatírás és fenntartási- és üzemeltetési terv elkészítése feladatok keretében:

* + 1. Projekt előkészítéséhez kapcsolódó pályázati szempontú tanácsadás, segítségnyújtás az előkészítéshez kapcsolódó műszaki vonatkozású dokumentációk elkészíttetésében,
    2. A pályázat tartalmi kidolgozása a pályázati kiírásban és vonatkozó dokumentációkban foglaltaknak megfelelően,
    3. Pályázati adatlap feltöltése a pályázati kitöltő-programban, pályázati dokumentáció határidőre történő összeállítása, mellékletek beszerzésének koordinálása a pályázat formai kidolgozása,
    4. Fenntartási és üzemeltetési terv készítése,
    5. Segítségnyújtás a pályázat során felmerülő szakmai kérdésekben,
    6. Esetleges hiánypótlás teljesítésében való közreműködés,
    7. Támogatási Szerződéshez/Támogatói Okirathoz szükséges dokumentáció összeállításában való segítségnyújtás,
    8. Folyamatos kapcsolattartás a Közreműködő Szervezettel.

Az ajánlatkérési eljárásban 4 vállalkozónak került megküldésre az ajánlatkérő dokumentum:

1./ Csillagmező Szolgáltató Kft. (7361 Kaposszekcső, Liget ltp. 10.)

2./ Eures Consulting Kft. (7621 Pécs, Felsőmalom utca 1.)

.

3./ Kapos-Faktor Tanácsadó Nonprofit Kft. (7100 Szekszárd, Tinódi utca 8.)

4./ T-Bau Zrt. (1089 Budapest, Kőris utca 23. IV. em. 8.)

Az ajánlattételi határidő lejártáig három ajánlattevő ajánlatát benyújtotta. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlataikban az alábbi ellenszolgáltatásokat ajánlották meg.

1./ Csillagmező Szolgáltató Kft. bruttó 508.000,-Ft

2./ Eures Consulting Kft. bruttó 533.400,-Ft

3./ T-Bau Zrt. bruttó 444.500,-Ft

***H a t á r o z a t i j a v a s l a t :***

**Főzőkonyha fejlesztés pályázat előkészítéséhez kapcsolódó szerződés jóváhagyására**

Bátaszék Város Önkormányzatának Képviselő-testülete;

1. a VP6-7.2.1-7.4.1.3-16 kódszámú, „A vidéki térségek kisméretű infrastruktúrájának és alapvető szolgáltatásainak fejlesztésére, helyi termékértékesítést szolgáló piacok infrastrukturális fejlesztése, közétkeztetés fejlesztése” című felhívás keretében benyújtani kívánt pályázat elkészítéséhez kapcsolódó szakértői feladatok keretében pályázatírási és fenntartási- és üzemeltetési terv elvégzésével a legalacsonyabb ajánlati árat tevő T-Bau Zrt. (1089 Budapest, Kőris utca 23. IV. emelet 8.) bízza meg,
2. a feladat ellátásához szükséges bruttó 444.500.- Ft kifizetését az alábbi feltételekkel határozza meg:

A pályázatírási feladatok ellátására 100.000.- Ft + ÁFA (bruttó 27.000.- Ft) díj kifizetését és a fenntartási- és üzemeltetési terv készítésére 250.000.- Ft + ÁFA (bruttó 317.500.- Ft) díj kifizetését az önkormányzat 2017. évi költségvetésének terhére biztosítja.

1. felhatalmazza a város polgármesterét a feladat ellátására vonatkozó szerződés aláírására.

*Határidő:* 2016. március 10.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: T-BAU Építőipari Zrt.

Bátaszéki KÖH városüz. iroda

Bátaszéki KÖH pénzügyi iroda

irattár